**INDOKOLÁS**

**Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének módosításáról szóló rendelethez**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ) módosítását az alábbi változások indokolják.

1. **§**

Az SZMSZ 2/B. számú melléklete Kiskőrös Város Önkormányzatának kötelezően ellátandó és vállalt tevékenységeinek kormányzati funkciók számát és megnevezését tartalmazza, amelyet az önkormányzati beruházások és pályázatok megvalósítása miatt módosítani szükséges. A kormányzati funkciók számát és megnevezését a kormányzati funkciók, államháztartási szakfeladatok és szakágazatok osztályozási rendjéről szóló 68/2013 (XII.29.) NGM rendelet tartalmazza.

Az alábbi kormányzati funkció kódok szerepeltetése szükséges:

084070 A fiatalok integrációját segítő struktúra, szakmai szolgáltatások fejlesztése, működtetése

- a gyermekek és fiatalok saját projektjeinek, programjainak támogatásával,

- a fiatalok önkéntes munkában való részvételét elősegítő állami intézkedésekkel,

- a gyermekek és fiatalok őket érintő döntésekbe történő bevonásával,

- a gyermekek és fiatalok által létrehozott új típusú együttműködések, hálózatok társadalmi elismerését szolgáló intézkedésekkel,

- partnerségi és párbeszédrendszerek fejlesztésével,

- érdekvédelmi szervezeteik működésének támogatásával

- az ifjúsági szakma fejlesztésével, valamint

- az érintett korosztályok nem formális képzésének feltételeit szolgáló állami intézkedésekkel összefüggő feladatok ellátása, kifizetések teljesítése

105020 Foglalkoztatást elősegítő képzések és egyéb támogatások

- az álláskeresők olyan oktatásával és képzésével összefüggő feladatok ellátása, illetve a képzésben részt vevők részére folyósított támogatásokkal összefüggő kifizetések teljesítése, amelyek nem adnak hivatalosan elismert oklevelet, diplomát, ugyanakkor elősegítik a munkahely megszerzését.

045140 Városi és elővárosi közúti személyszállítás

- a városi, elővárosi, várostérségi közlekedési rendszereken történő szárazföldi személyszállítással,

- a repülőtér, illetve a vasútállomás és a város közötti járattal, valamint

- a drótkötélvasút és drótkötélpálya működtetésével (ha része a városi, elővárosi tranzitrendszernek) összefüggő feladatok ellátása.

Kiskőrös Város Képviselő-testülete megalkotta Kiskőrös Város 2019. évi költségvetéséről szóló 2/2019. (II.14.) önk. rendeletét, amelyben a polgármesterre a hatásköröket ruházott át.

Magyarország helyi önkormányzatairól szóló 2011. évi CLXXXIX. törvény 53. § (1) bekezdése b) pontja értelmében:

„A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

b) a képviselő-testület átruházott hatásköreinek felsorolásáról”

**2. §**

A rendelet hatálybalépéséről rendelkezik.